Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 638/12/8803	Košice II, 19.11.2012
EEČ : 2-64-379-2012

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: vodič
Obvodnému úradu XXXXX
V trestnej veci vedenej proti obvinenému XXXXX za prečin nebezpečného vyhrážania podľa § 360 ods. 1, ods. 2 písm. b/ Trestného zákona Trestného zákona na tom skutkovom základe, že 

-	dňa XXXXX čase okolo 14.50 hod XXXXX na ulici XXXXX po vzájomnej hádke s družkou XXXXX, ktorá mu povedala, že nebude s takýmto chlapom žiť, nakoľko je bezcharakterný a naničhodný bastard, jej začal vulgárne nadávať, že je štetka, špina, kurva, pričom ju  fyzicky napadol a udrel ju do tváre, vykrútil ľavú ruku a začal sa jej vyhrážať zabitím, že ju zabije  ako aj jej syna, čím u XXXXX, nar. XXXXX, bytom XXXXX, ul. XXXXX vzbudil dôvodnú obavu o jej život a zdravie, že svoje vyhrážky uskutoční,

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

Odôvodnenie:
Uznesením povereného príslušníka Okresného riaditeľstva PZ XXXXX, obvodného oddelenia XXXXX - XXXXX  sp. zn. ORP-XXXXX zo dňa 20.09.2012 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného zákona vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b/ Trestného zákona na tom skutkovom základe, že 

-	 dňa XXXXX v čase okolo 14.50 hod v XXXXX na ulici XXXXX po vzájomnej hádke s družkou XXXXX, ktorá mu povedala, že nebude s takýmto chlapom žiť, nakoľko je bezcharakterný a naničhodný bastard, jej začal vulgárne nadávať, že je štetka, špina, kurva, pričom ju  fyzicky napadol a udrel ju do tváre, vykrútil ľavú ruku a začal sa jej vyhrážať zabitím, že ju zabije  ako aj jej syna, čím u XXXXX, nar. XXXXX, bytom XXXXX, ul. XXXXX vzbudil dôvodnú obavu o jej život a zdravie, že svoje vyhrážky uskutoční,

Vo veci bola vypočutá pošk. XXXXX, ktorá vo svojej výpovedi uviedla, že v čase spáchania skutku bola v podnapitom stave, bola rozrušená a z toho dôvodu bola nahnevaná na obvineného XXXXX, preto reagovala veľmi spontánne. Taktiež z výpovede poškodenej XXXXX bolo zistené, že si s obvineným XXXXX dňa 20.09.2012 skutočne  vzájomne vulgárne nadávali, ale z jeho vyhrážiek, že ju zabije, ako aj jej syna, u nej s odstupom času nevzbudili obavu o život a zdravie, ani o život a zdravie jej syna, pričom si uvoedomila, že obvinený len opätoval nadávky, lebo na neho slovne útočila.

	Podľa § 10 ods. 2 Trestného zákona, nejde o prečin, ak vzhľadom na spôsob vykonania činu a jeho následky, okolnosti, za ktorých bol čin spáchaný, mieru zavinenia a pohnútku páchateľa je jeho závažnosť nepatrná.

	Vzhľadom na vyššie uvedené skutočnosti z hľadiska posudzovania závažnosti, spôsobu vykonania činu a následky je možné vyššie uvedený skutok kvalifikovať ako priestupok.

	Podľa § 214 ods. 1 Trestného poriadku prokurátor postúpi vec inému orgánu, ak výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor